Evan Clarke's sold listings | 266 properties sold | $43M total volume of sales | Hawaii Life
266 Properties | properties Online Users Summary - Admins: 0 Registered Users: 7 Guests: 225
List of Users: alienpup, karolu1, Indyyyyy, lastblade111, sosco, Artincre, Kloaked Jy moet positief bly | Netwerk24
Jy moet positief bly
die werklikheid; die skrif is aan die muur; ons gaan vir altyd met Covid-19 moet saamleef – of daar nou ’n teenmiddel is of nie.
Ons sal net moet.
Almal van ons word op die een of ander manier deur die Covid-19-pandemie geraak – sommige van ons erger as ander. Sommige van ons word deur die hand van die dood geruk, hetsy dit nou deur die sterfte van ’n familielid, goeie vriend of kollega is.
Covid-19 is in ons gemeenskappe ingevleg, maar wat belangrik is, is hoe ons teenoor die pandemie reageer.
’n Mens kan natuurlik enige uitdaging van die lewe op verskillende maniere aanpak, maar alles kom op net twee neer – óf jy reageer positief en gebruik die uitdaging as ’n geleentheid om verandering teweeg te bring, óf jy sit in sak en as en vergaan onder selfbejammering.
Die keuse is natuurlik joune.
Ons berig vandeesweek, soos in die afgelope paar weke, steeds oor hoe Covid-19 mense verskillend raak.
’n Familie is hartseer en soek antwoorde omdat hulle nie die laaste oomblikke saam met hul ma kon deel nie. Dit is hartseer om net daaraan te dink, juis omdat ons ouer garde so baie vir ons beteken.
Al waaraan hulle nou kan vashou, is die mooi herinneringe.
Haarkappers, van wie sommige al weke op hierdie dag voorberei, is bly om weer te kan sake doen.
En inwoners gebruik die grendeltyd om ’n verskil in hul gemeenskappe te maak, al is dit ook hoe gering.
Skoonheidspersoonlikhede begin ’n nuwe organisasie sonder winsbejag en hoop om hul gemeenskappe sodoende te inspireer.
Ons almal word deur die pandemie geraak, maar hoe ons daaroor optree, hang absoluut van onsself af.